Page:Songster's garland.pdf/10

 Her lawnzie banes were knagg and neuks,

She had the cleeks, the cau'd, the crooks,

The jawpish and the wanton yeuks,

And the howks aboon her e'e.

The auld man's &c.

My master rade me to the town,

He ty'd me to a staincher roun',

He took a chappin to himself,

But fient a drap gied me.

The auld man's, &c.

The auld man's mare's dead,

The poor man's mare's dead,

The peats and touts and a' to lead

But yet the brute did die,

The auld man's, &c.

O POORTITH CAULD.

O POORTITH cauld and restless love,

Ye break my peace between ye.

Yet pourtith a' I could forgive

It 'twere nae for my Jeanie,

O why should fate such pleasure have,

Love's dearest band untwining,

Or why sae sweet a flower as love,

Depend on fortune's shining.